Pielikums Nr. 6

Sadarbības līgumam

par portfeļgarantiju sīko (mikro), mazo un vidējo komersantu

kreditēšanas veicināšanai

**Finansētāja pārskata paraugs un apraksts**

1. **Atskaites sagatavošanas un sūtīšanas kārtība**

1.1. Atskaite tiek sagatavota elektroniskā formā XML formātā un iesniegta 1 (vienu) reizi mēnesī atbilstoši Līguma 9.sadaļā “Pārskatu iesniegšana” noteiktajai kārtībai.

1. **Atskaites faila satura un nosaukuma formāts**

Faila nosaukuma formāts ir **KRGggmmddnnnnnn.xml**:

**ggmmdd** – faila sagatavošanas datums;

**nnnnnn** – unikāls faila numurs faila sagatavošanas dienā.

1. **Atskaites faila saturs**

3.1. Atskaites faila saturu veido atbilstoši Latvijas Bankas noteikumiem "Noteikumi par elektronisko informācijas apmaiņu ar Latvijas Banku" ar valsts galvojumu programmu saistīto iekļauto ziņu saņemšanas faila struktūrai. Atskaites failā iekļauta informācija par visām saistībām, kam piesaistīta Altum garantija:

3.1.1. Finansētāja nosaukums;

3.1.2. Saistību skaits, kurām izsniegta Garantija;

3.1.3. Informācija par katrām saistībām, par kurām izsniegta Garantija:

1. Komersanta nosaukums/Klienta vārds uzvārds (statuss: aizņēmējs; jānorāda visi solidārie klienti);
2. Uzņēmuma reģistrācijas numurs/Personas kods (visi solidārie klienti);
3. Saistību sākuma datums;
4. Līgumā noteiktais saistību beigu datums;
5. Saistību veids;
6. Saistību valūta;
7. Līgumā noteiktais klienta saistību apjoms;
8. Faktiskais saistību atlikuma apjoms uz attiecīgā kalendārā mēneša pēdējās dienas datumu;
9. Kavētā pamatsumma uz attiecīgā kalendārā mēneša pēdējās dienas datumu;
10. Kavētā procentu summa uz attiecīgā kalendārā mēneša pēdējās dienas datumu;
11. Kavētās pamatsummas un kavētās procentu summas valūta;
12. Kavējuma dienu skaits uz attiecīgā kalendārā mēneša pēdējās dienas datumu;
13. Klienta saistību statuss;
14. Vispārīgo ziņu identifikators Latvijas Bankas Kredītu reģistrā (Finansētāja piešķirtais identifikators);
15. Klienta saistību vērtības samazinājuma veids (ja piemērojams);
16. Klienta saistību neizpildes novērtējums.

3.2. Ja ziņas par saistībām, kurām piesaistīta Altum garantija, netiek sniegtas Kredītu reģistram, tad atskaites faila saturs tiek papildināts ar informāciju par šādām citām saistībām, to saturu veidojot identisku 3.1. punktā minētajiem nosacījumiem (pieļaujot, ka 3.1.punkta e. un m. apakšpunktos minētās ziņas var netikt iekļautas atskaites faila saturā) un piemērojot, ciktāl tas iespējams, Latvijas Bankas noteikumus "Kredītu reģistra noteikumi".